**SEZNAM NUJNIH ZADEV**

**Verzija 2**

Nujne zadeve OZZ so naslednje upravne zadeve:

A. Pravica do nadomestila plače:

1. odločanje o začasni zadržanosti od dela v primeru, ko je izplačevalec nadomestila plače OZZ (zadeva iz prve alineje drugega odstavka 81. člena ZZVZZ), če se je postopek odločanja začel pred uveljavitvijo Odloka o začasnih ukrepih pri izvajanju obveznega zdravstvenega zavarovanja zaradi zajezitve in obvladovanje epidemije COVID-19 (Uradni list št. 34/2020 z dne 24. 03. 2020; v nadaljevanju: Odlok);

2. odločanje o zahtevi zavarovanca ali delodajalca za presojo ocene izbranega osebnega zdravnika o začasni nezmožnosti za delo do 30 dni (zadeva iz druge alineje drugega odstavka 81. člena ZZVZZ), če se je postopek odločanja začel pred uveljavitvijo Odloka;

3. odločanje o zahtevi zavarovanca ali delodajalca za presojo ocene izbranega osebnega zdravnika o začasni nezmožnosti za delo iz prvega odstavka 2. člena Odloka (zadeva iz prve alineje četrtega odstavka 2. člena Odloka);

4. odločanje o zahtevi zavarovanca za presojo ocene izbranega osebnega zdravnika o začasni zadržanosti od dela iz prvega odstavka 2. člena Odloka, katere razlog ni začasna nezmožnost za delo (zadeva iz druge alineje četrtega odstavka 2. člena Odloka);

5. izplačilo nadomestila zavarovancu, ki je sam zavezanec za plačilo prispevka (zadeva iz šestega odstavka 229. člena pravil);

6. izplačilo zapadlega neizplačanega nadomestila neposredno delavcu (zadeva iz 229.a člena pravil);

7. refundacija nadomestila delodajalcu (zadeva iz prvega odstavka 229. člena pravil);

B. Pravica do zdraviliškega zdravljenja:

- odločanje o napotitvi na zdraviliško zdravljenje, če gre za zdraviliško zdravljenje, ki je nadaljevanje bolnišničnega zdravljenja in se izvaja na stacionarni način (zadeva iz tretje alineje drugega odstavka 81. člena ZZVZZ v zvezi s 1. točko tretjega odstavka 43. člena pravil).

C. Pravica do medicinskih pripomočkov:

- odločanje o upravičenosti zahteve po medicinskem pripomočku pred iztekom trajnostne dobe in o pravici do zahtevnejših medicinskih pripomočkov (zadeva iz četrte alineje drugega odstavka 81. člena ZZVZZ);

- odločanje o pravici do funkcionalno ustreznega medicinskega pripomočka (zadeva iz tretjega odstavka 113. člena pravil);

- predhodna odobritev zavoda o pravici do vzdrževanj in popravil medicinskih pripomočkov iz prvega odstavka 66. člena pravil (zadeva iz prvega odstavka 217. člena pravil);

- predhodna odobritev zavoda o pravici do prilagoditve medicinskega pripomočka (zadeva iz tretjega odstavka 217. člena pravil).

D. Pravica do zdravljenja v tujini:

- odločanje o zahtevi za odobritev pregleda, preiskave ali zdravljenja oziroma povračila že opravljenega pregleda, preiskave ali zdravljenja v tujini iz 44.a člena ZZVZZ v primeru iz 135.a člena pravil;

- odločanje o zahtevi za odobritev pregleda, preiskave ali zdravljenja oziroma povračila že opravljenega pregleda, preiskave ali zdravljenja v državi članici Evropske unije, Evropskega gospodarskega prostora ali Švicarski konfederaciji iz 44.b člena ZZVZZ v primeru iz 135.b člena pravil;

- odločanje o zahtevi zavarovane osebe oziroma njenega spremljevalca o nakazilu akontacije oziroma povračilu za potne stroške, če je odobrena oziroma opravljena zdravstvena storitev na podlagi 135.a ali 135.b člena pravil;

- odločanje o zahtevi za povračilo stroškov opravljene specialistično ambulantne zdravstvene storitve na podlagi predhodno izdane napotnice izbranega oziroma napotnega zdravnika iz Slovenije ter v okviru te storitve predpisanih zdravil in medicinskih pripomočkov oziroma specialistično ambulantnih zdravstvenih storitev, za katere v Sloveniji ni predpisane napotnice v drugi državi članici Evropske unije iz prve alineje prvega odstavka 44.c člena ZZVZZ v primeru iz prve, pete in šeste alineje prvega odstavka 135.c člena pravil;

- odločanje o zahtevi za povračilo stroškov nabave zdravila oziroma medicinskega pripomočka predpisnih s strani izbranega oziroma napotnega zdravnika ali drugega zdravnika iz Slovenije, ki ga je za to pooblastil zavod v drugi državi članici Evropske unije iz druge alineje prvega odstavka 44.c člena ZZVZZ v primeru iz pete in šeste alineje prvega odstavka 135.c člena pravil;

- odločanje o zahtevi za povračilo stroškov opravljenega zdraviliškega zdravljenja na podlagi predhodno izdane odločbe zavoda glede napotitve na zdraviliško zdravljenje v drugi državi članici Evropske unije iz tretje alineje prvega odstavka 44.c člena ZZVZZ v primeru iz tretje alineje prvega odstavka 135.c člena pravil;

- odločanje o zahtevi za povračilo stroškov nabave medicinskega pripomočka pred iztekom trajnostne dobe in pravice do zahtevnejšega medicinskega pripomočka v drugi državi članici Evropske unije iz tretje alineje prvega odstavka 44.c člena ZZVZZ v primeru iz četrte alineje prvega odstavka 135.c člena pravil;

- odločanje o zahtevi za predhodno odobritev zavoda iz drugega odstavka 44.c člena ZZVZZ v primeru iz druge alineje prvega odstavka 135.c člena pravil;

- odločanje o zahtevi za povračilo stroškov opravljenih zdravstvenih storitev na podlagi predhodno izdane odločbe zavoda o predhodni odobritvi v drugi državi članici Evropske unije iz četrte alineje prvega odstavka 44.c člena ZZVZZ v primeru iz druge alineje prvega odstavka 135.c člena pravil;

- odločanje o zahtevi za povračilo stroškov zdravstvenih storitev oploditve z biomedicinsko pomočjo z darovanimi celicami v tujini v primeru iz prvega odstavka 136. člena pravil;

- odločanje o zahtevi za povračilo stroškov opravljenih zdravstvenih storitev med potovanjem in bivanjem v tujini v primeru iz 127. člena pravil

E. Izjemna odobritev iz tretjega odstavka 259. člena pravil:

- odločanje o izjemni odobritvi medicinskega pripomočka, zdravila ali živila oziroma o celotnem ali delnem povračilu stroškov, ki niso pravica (zadeva iz tretjega odstavka 259. člena pravil).

F. Nujna sodna zadeva:

- izdaja pisnega mnenja na zahtevo zavarovane osebe ali sodišča o upravičenosti izdaje zdravniškega potrdila iz 80.a člena ZZVZZ (zadeva iz šeste in sedme alineje drugega odstavka 81. člena ZZVZZ), če gre za nujno sodno zadevo, če se v konkretnem primeru na pristojnem področju ugotovi, da gre za nujno zadevo v skladu s tretjim odstavkom 6. člena ZZUSUDJZ.

G. Razvrščanje zdravil in živil na liste v primeru, ko gre za nujna zdravila in živila, ki so neobhodna za zdravje in življenje ljudi ali za nadomestna zdravila in živila, ko gre za motnjo v preskrbi:

- postopek razvrščanja in prerazvrščanja na liste zdravil ter postopek določitve ali spremembe omejitve predpisovanja ali izdajanja, ki se vodijo na podlagi Pravilnika o razvrščanju zdravil na listo (Uradni list RS, št. 35/13) za zdravila;

- postopek razvrščanja in prerazvrščanja na liste živil ter postopek določitve ali spremembe omejitve predpisovanja ali izdajanja, ki se vodijo na podlagi Pravilnik o razvrščanju živil za posebne zdravstvene namene na listo (Uradni list RS, št. 110/10 in 4/20) za živila.

H. Področje urejanja obveznega socialnega zavarovanja:

* zadeve, ki imajo za posledico vložitev prijave v zavarovanje, odjave iz zavarovanja ali prijavo spremembe med zavarovanjem in na tej podlagi zavarovanec lahko uveljavlja druge pravice iz obveznih socialnih zavarovanj;
* postopki izdaje potrdila A1 ali njegove predčasne prekinitve.